Πρόταση απόφασης του Ευρωπαϊκού Κοινοβουλίου και του Συμβουλίου που τροποποιεί την απόφαση αριθ. 819/95/ΕΚ για τη θέσπιση του προγράμματος κοινοτικής δράσης Σωκράτης (97/C 113/06) (Κείμενο που παρουσιάζει ενδιαφέρον για τον ΕΟΧ) COM(97) 99 τελικό - 97/0103(COD)

(Υποβλήθηκε από την Επιτροπή στις 14 Μαρτίου 1997)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 126 και 127,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

τη γνώμη της Επιτροπής των Περιφερειών,

Αποφασίζοντας με τη διαδικασία του άρθρου 189 Β της συνθήκης,

Εκτιμώντας:

ότι με την απόφαση αριθ. 819/95/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 1995, θεσπίζεται το κοινοτικό πρόγραμμα δράσης Σωκράτης (1) 7

ότι το άρθρο 7 της απόφασης αυτής προβλέπει ένα πλαίσιο χρηματοδότησης για την εφαρμογή του προγράμματος κατά τη διάρκεια της περιόδου από 1ης Ιανουαρίου 1995 έως 31 Δεκεμβρίου 1999 7

ότι η κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής σχετικά με την προαναφερθείσα απόφαση της 14ης Μαρτίου 1995 προβλέπει ότι δύο χρόνια μετά την έναρξη του προγράμματος, το Ευρωπαϊκό Κοινοβούλιο και το Συμβούλιο θα προβούν σε αξιολόγηση των αποτελεσμάτων που θα έχει επιτύχει το πρόγραμμα και ότι, προς το σκοπό αυτό, η Επιτροπή θα τους υποβάλει έκθεση που θα συνοδεύεται από όσες προτάσεις κρίνει σκόπιμες, που θα αφορούν και τη συνολική χρηματοδότηση που θα έχει αποφασίσει ο νομοθέτης κατά την έννοια της κοινής δήλωσης της 6ης Μαρτίου 1995 (2), και ότι το Ευρωπαϊκό Κοινοβούλιο και το Συμβούλιο θα αποφασίσουν σχετικά με αυτές τις προτάσεις το συντομότερο δυνατόν (3) 7

ότι η έκθεση την οποία υπέβαλε η Επιτροπή (4), σύμφωνα με την παραπάνω κοινή δήλωση παρουσιάζει τα εξαιρετικά αποτελέσματα που επετεύχθησαν χάρη στο πρόγραμμα κατά τα δύο πρώτα χρόνια μετά τη θέσπισή του 7

ότι το πρόγραμμα έγινε ιδιαίτερα ευνοϊκά δεκτό από την εκπαιδευτική κοινότητα και είναι απαραίτητο να διατηρηθεί η ορμή του προς την επίτευξη των στόχων του 7

ότι η ζήτηση για υποστήριξη ήδη υπερβαίνει κατά πολύ τους διαθέσιμους πόρους και εξακολουθεί να αυξάνει 7

ότι είναι ανάγκη να εξασφαλισθεί η διατήρηση κάποιου βασικού επιπέδου χρηματοδότησης, ούτως ώστε να εξασφαλιστεί ότι δεν τίθεται σε κίνδυνο η ποιότητα των προς υποστήριξη δραστηριοτήτων συνεργασίας 7

ότι είναι ανάγκη να εξασφαλίζεται η συνέχεια της υποστήριξης των σχεδίων κατά τη φάση ανάπτυξής τους, ενώ παράλληλα θα διατηρούνται επαρκή κονδύλια για την υποστήριξη νέων σχεδίων και δραστηριοτήτων, έτσι ώστε να εξασφαλίζεται η δυνατότητα του προγράμματος να συμβάλλει στην καινοτομία 7

ότι υπάρχει ως εκ τούτου η ανάγκη να αναπροσαρμόζεται το χρηματοδοτικό πλαίσιο του προγράμματος προκειμένου να διατηρείται η ικανότητά του να πληροί τους στόχους που ορίζονται στην απόφαση για τη θέσπιση του προγράμματος,

ΑΠΟΦΑΣΙΖΟΥΝ:

Άρθρο 1

Η δεύτερη πρόταση του άρθρου 7 παράγραφος 1 της απόφασης αριθ. 819/95/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 1995, αντικαθίσταται από την ακόλουθη πρόταση:

«Το χρηματοδοτικό πλαίσιο για την εκτέλεση του παρόντος προγράμματος, για την περίοδο που αναφέρεται στο άρθρο 1, καθορίζεται σε 900 εκατομμύρια Ecu.»

Άρθρο 2

Η απόφαση θα τεθεί σε ισχύ κατά την ημερομηνία δημοσίευσής της στην Επίσημη Εφημερίδα των Ευρωπαϊκών Κοινοτήτων.

(1) ΕΕ αριθ. L 87 της 20. 4. 1995, σ. 10.

(2) Δήλωση του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995 σχετικά με την εγγραφή δημοσιονομικών διατάξεων στις νομοθετικές πράξεις (95/C 293/03), (ΕΕ αριθ. C 293 της 8. 11. 1995, σ. 4).

(3) ΕΕ αριθ. L 132 της 16. 6. 1995, σ. 18.

(4) COM(97) 99 τελικό - 97/0103(COD).